text: मुंबईः फिल्म ‘राजी’ में जासूस का किरदार निभा रही आलिया भट्ट का कहना है कि उन्होंने देशभक्ति की एक नई परिभाषा सीखी है, जो देश पर सिर्फ गर्व महसूस करने के बजाए निस्वार्थ भाव से लोगों की भलाई के लिए काम करना है। आलिया ने कहा ‘मैंने सीखा है कि हम जिसे देशभक्ति समझते हैं, वह सच्ची देशभक्ति से बिल्कुल अलग है। हम कहते हैं कि हम देशभक्त हैं क्योंकि हम इस देश में रह रहे हैं और हम अपने देश से प्यार करते हैं लेकिन सिर्फ इतना काफी नहीं है।’